

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

KLASA:024-02/24-01/22

URBROJ:2186-3-02-24-1

Cestica, 28.11.2024.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 28. Statuta Općine Cestica („Službeni vjesnik Varaždinske županije“, broj 13/21), Općinsko vijeće Općine Cestica na svojoj 20. sjednici, održanoj 28.11.2024. godine, donosi

**ANALIZU STANJA**

**sustava civilne zaštite na području općine Cestica za 2024. godinu**

1. **UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Cestica obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) (u daljnjem tekstu: *Zakon*) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja **godišnju analizu stanja** i godišnji plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Analizom stanja sustava civilne zaštite na području općine Cestica za 2024. godinu prati se napredak implementacije ciljeva iz Smjernica za organizaciju i razvoj sustava civilne zaštite Općine Cestica za razdoblje od 2024. do 2027. godine (KLASA: 240-02/23-01/6, UBROJ: 2186-3-02-23-1, od datuma 13. prosinca 2024. godine) utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz Plana razvoja sustava civilne zaštite na području općine Cestica za 2024. godinu s trogodišnjim financijskim učincima (KLASA: 024-02/23-01/5, URBROJ: 2186-3-02-23-1, od dana 13. prosinca 2023.), analizira financiranje sustava civilne zaštite i realizacija svih drugih aktivnosti od značaja za provođenje Plana razvoja.

1. **VAŽNIJE SASTAVNICE SUSTAVA CIVILNE ZAŠTITE I NJIHOVO STANJE**

## PROCJENA RIZIKA OD VELIKIH NESREĆA

Općinsko vijeće Općine Cestica je na svojoj 16. sjednici održanoj 13. prosinca 2023. godine, donijelo Odluku o donošenju Procjene rizika od velikih nesreća za Općinu Cestica (KLASA: 240-01/23-01/4, URBROJ: 2186-3-02-23-6, od dana 13. prosinca 2023. godine).

Procjenu rizika od velikih nesreća izradila je Radna skupina osnovana Odlukom općinskog načelnika o postupku izrade Procjene rizika od velikih nesreća za Općinu Cestica i osnivanju Radne skupine za izradu Procjene rizika od velikih nesreća za Općinu Cestica (KLASA: 240-01/23-01/4, URBROJ: 2186-3-01/1-23-3, od dana 05. listopada 2023. godine).

Procjena rizika od velikih nesreća za Općinu Cestica izrađena je sukladno Smjernicama za izradu Procjene rizika od velikih nesreća na području Varaždinske županije („Službeni vjesnik Varaždinske županije“, broj 73/16).

Sukladno Procjeni rizika od velikih nesreća za Općinu Cestica i analizi stanja spremnosti sustava civilne zaštite, utvrđena je visoka spremnost i dostatnost kapaciteta operativnih snaga sustava civilne zaštite na području Općine Cestica koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa bez postrojbe civilne zaštite opće namjene. S obzirom na navedeno, Općinsko vijeće Općine Cestica na svojoj 13. sjednici održanoj 13. lipnja 2019. godine, donijelo Odluku o prestanku važenja Odluke o osnivanju Tima civilne zaštite opće namjene za područje Općine Cestica („Službeni vjesnik Varaždinske županije“, broj 42/19). Ako postojeće operativne snage neće moći odgovoriti na posljedice utvrđene procjenom rizika, Općina Cestica je dužna osnovati postrojbu civilne zaštite opće namjene.

## PLANSKI DOKUMENTI

* + 1. **Plan djelovanja civilne zaštite**

Procjena rizika od velikih nesreća za Općinu Cestica temelj je izrade Plana djelovanja civilne zaštite Općine Cestica.

Plan djelovanja je operativni dokument prvenstveno namijenjen za potrebe djelovanja Stožera civilne zaštite Općine Cestica kao stručnog, operativnog i koordinativnog tijela za provođenjem mjera i aktivnosti civilne zaštite u velikim nesrećama. Osim toga, Plan obuhvaća način djelovanja operativnih snaga sustava civilne zaštite.

Općinski načelnik je dana 03. svibnja 2021. godine donio Odluku o donošenju Plana djelovanja civilne zaštite (KLASA: 810-03/21-01/2, URBROJ: 2186/03-01/1-21-3).

* 1. **VOĐENJE EVIDENCIJE PRIPADNIKA OPERATIVNIH SNAGA SUSTAVA CIVILNE ZAŠTITE**

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine”, broj 75/16), ustrojena je evidencija vlastitih pripadnika za operativne snage sustava civilne zaštite Općine Cestica za:

* članove Stožera civilne zaštite,
* pravne osobe od interesa za sustav civilne zaštite,
* povjerenike i zamjenike povjerenika civilne zaštite,
* koordinatore na lokaciji,
* udruge.

Podaci o pripadnicima operativnih snaga sustava civilne zaštite Općine Cestica kontinuirano se ažuriraju u planskim dokumentima.

1. **OPERATIVNE SNAGE SUSTAVA CIVILNE ZAŠTITE**

Mjere i aktivnosti u sustavu civilne zaštite na području općine Cestica provode sljedeće operativne snage sustava civilne zaštite:

* Stožer civilne zaštite Općine Cestica,
* Vatrogasna zajednica Općine Cestica,
* Gradsko društvo Crvenog križa Varaždin,
* HGSS – Stanica Varaždin,
* povjerenici civilne zaštite i njihovi zamjenici,
* koordinatori na lokaciji,
* pravne osobe u sustavu civilne zaštite,
* udruge.

## STOŽER CIVILNE ZAŠTITE

Stožer civilne zaštite Općine Cestica osnovan je Odlukom općinskog načelnika o osnivanju i imenovanju načelnika, zamjenika načelnika i članova Stožera civilne zaštite Općine Cestica („Službeni vjesnik Varaždinske županije“, broj 53/21). Stožer civilne zaštite Općine Cestica sastoji se od načelnice Stožera, zamjenika načelnice Stožera te 7 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Općine Cestica rukovodi načelnik Stožera, a kada se proglasi velika nesreća, rukovođenje preuzima Općinski načelnik. Način rada Stožera civilne zaštite uređen je Poslovnikom o načinu rada Stožera civilne zaštite Općine Cestica („Službeni vjesnik Varaždinske županije“, broj 53/21).

Stožer civilne zaštite Općine Cestica upoznat je sa *Zakonom,* podzakonskim aktima, načinom djelovanja sustava civilne zaštite, načelima sustava civilne zaštite i sl.

## OPERATIVNE SNAGE VATROGASTVA

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Na području općine Cestica djeluje Vatrogasna zajednica Općine Cestica koju čini 6 dobrovoljnih vatrogasnih društava: Gornje Vratno, Križovljan – Cestica, Virje Križovljansko, Babinec, Lovrečan – Dubrava i Gradišće.

Vatrogasna zajednica Općine Cestica broji ukupno 70 operativnih vatrogasaca.

Za sudjelovanje u velikim nesrećama i katastrofama, Vatrogasna zajednica Općine **Cestica raspolaže sa sljedećom materijalno-tehničkom opremom:**

* osobna zaštitna oprema za operativne članove,
* velika navalna vozila – 3 kom,
* mala navalna vozila – 3 kom,
* kombi vozila za prijevoz ljudstva – 3 kom,
* auto prikolice – 3 kom,
* vatrogasne motorne štrcaljke – 6 kom,
* motorne crpke za ispumpavanje vode – 6 kom,
* električne potopne crpke – 6 kom.

**Oprema koja se planira nabaviti u 2025. godini:**

* Osobna zaštitna oprema (prema potrebi),
* Vatrogasne cijevi i armature.

**Vatrogasna zajednica Općine Cestica je tijekom 2024. godine sudjelovala u sljedećim aktivnostima:**

* 18. svibnja 2024. - Javna vatrogasna vježba u Cestici – 66 vatrogasaca, 9 vozila
* 4.-5. travnja 2024. - potraga za nestalom osobom – 37 vatrogasaca + HGSS
* 12. lipnja 2024. - Osiguranje biciklističke utrke kroz Cesticu – Tour of Slovenia – 20 vatrogasaca
* 24. kolovoza 2024. - 10. Međuopćinsko natjecanje vatrogasaca i vatrogasne mladeži VZO Cestica, Maruševec, Petrijanec i Vinica u Otok Virju – 450 vatrogasaca
* 6. listopada 2024. - 16. provjera opreme i vozila na rijeci Dravi u Velikom Lovrečanu – 40 vatrogasaca, 8 vozila
* 19. listopada 2024. - Međunarodna vatrogasna vježba u Zavrču (SLO) – 12 vatrogasnih društava te preko 130 vatrogasaca (sudjelovalo DVD Lovrečan-Dubrava)
  1. **GRADSKO DRUŠTVO CRVENOG KRIŽA VARAŽDIN**

Sukladno Zakonu o Hrvatskom Crvenom križu („Narodne novine“, broj 71/10), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje,
* traži, prima i raspoređuje humanitarnu pomoć u izvanrednim situacijama,
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.

Gradsko društvo Crvenog križa Varaždin djeluje na području Grada Varaždina i 10 općina: Beretinec, Cestica, Jalžabet, Gornji Kneginec, Petrijanec, Sveti Ilija, Sračinec, Trnovec Bartolovečki, Vidovec i Vinica.

Gradsko društvo Crvenog križa Varaždin (GDCK) ima 8 zaposlenika zaposlenih na redovnima aktivnostima i 2 zaposlenika zaposlenih na posebnim programima i projektima. Osim zaposlenika u provedbi aktivnosti GDCK Varaždin tijekom 2024. godine sudjelovalo je i cca 60 volontera.

**Osnovna oprema za djelovanje u slučaju velikih nesreća i katastrofa:**

GDCK Varaždin za potrebe svoje redovne djelatnosti, ali i u slučaju velikih nesreća i/ili katastrofa posjeduje sljedeće materijalno-tehničke resurse:

|  |  |
| --- | --- |
| **PREHRANA** |  |
| Poljska kuhinja (cca 250 obroka) | 2 |
| Termos posuda 30 l | 2 |
| Pribor za jelo | 50 |
| ***NAMJEŠTAJ*** |  |
| Sklopivi ležaj 1os + Prostirke | 31 |
| Sklopivi krevet 1os | 4 |
| Madrac za krevet 1os | 4 |
| Stolice sklopive | 22 |
| Stol + 2 klupe (pivski set) | 24 |
| Stol sklopivi PVC | 10 |
| ***POSTELJINA, DEKE*** |  |
| Vreća za spavanje | 75 |
| Deka 1os | 130 |
| Plahta 1os | 158 |
| ***ŠATORI, CERADE I SL.*** |  |
| Obiteljski šator komplet 5 os | 1 |
| Šator do 30m2 | 8 |
| Šator na napuhavanje 8x6 (48m2) | 1 |
| Šator paviljon | 4 |
| ***STRUJA, RASVJETA*** |  |
| Rasvjeta šator | 8 |
| Reflektorska rasvjeta | 2 |
| Generator | 3 |
| Ormarić za struju | 2 |
| Baterijska svjetiljka | 5 |
| Produžni kabel 25m | 1 |
| Produžni kabel 50m | 2 |
| ***GRIJAČI, ISUŠIVAČI, VENTILATORI, PUMPE*** |  |
| Isušivač | 34 |
| Pumpa | 5 |
| Grijalice el. Monofazne | 10 |
| Grijalica el.Trofazne | 2 |
| Grijač za šator disel | 3 |
| ***SPREMNICI ZA VODU I GORIVO*** |  |
| Bačve za vodu 25l | 2 |
| Kanistar za gorivo | 3 |
| ***AMBALAŽA, KUTIJE I TORBE*** |  |
| Kutija za stvari | 10 |
| Kutija za hranu | 5 |
| ***ALAT I RAZNI PRIBOR*** |  |
| Motorna pila | 1 |
| Trimer | 1 |
| Kofer s univerzalnim kompletom alata | 1 |
| Bušilica aku | 1 |
| Bušilica obična | 1 |
| Sjekire | 3 |
| Čekić - macola - mala | 4 |
| Ljestve alu | 3 |
| ***MATERIJAL I OPREMA ZA MANIPULACIJU ROBA*** |  |
| Sklopive ljestve trodjelne | 1 |
| Ručni viličar - paletar | 2 |
| Ručni viličar - paletar s vagom | 1 |
| El. viličar - paletar | 2 |
| Električna vaga | 2 |
| Paleta EURO | 20 |
| ***UREDSKA OPREMA, IT, OPREMA ZA SNIMANJE*** |  |
| Prijenosno računalo | 1 |
| Pisač | 1 |
| Skener | 1 |
| Projektor | 1 |
| Kopirni stroj | 1 |
| Plastifikator | 1 |
| ***KOMUNIKACIJSKA I ORIJENTACIJSKA OPREMA*** |  |
| *MOTOROLA* | 4 |
| Megafon | 2 |
| ***OPREMA I PRIBOR ZA PRVU POMOĆ*** |  |
| Torbica osobna PP | 45 |
| Sadržaj torbice osobne PP | 45 |
| Nosila za prijenos ozlijeđenih | 2 |
| Daska za imobilizaciju s fiksatorom i remenjem | 2 |
| Prsluk za imob.i izvlačenje KAD | 1 |
| Priručnik "Prva pomoć" | 250 |
| Rezervni sanitetski materijal | 2 |
| ***VOZILA I PLOVILA*** |  |
| Osobno vozilo | 3 |
| Prikolica | 2 |
| ***INVALIDSKA POMAGALA*** |  |
| Invalidska kolica | 45 |
| Krevet el. Bolnički | 40 |
| Toaletna stolica | 30 |
| Hodalica | 24 |
| Štake | 5 |

**Gradsko društvo Crvenog križa Varaždin održalo je sljedeće aktivnosti:**

* rad s raseljenim osobama iz Ukrajine (kolektivni smještaj u hotelu Turist, kolektivni smještaj u Varaždinskim toplicama, privatni smještaj), pružanje psihosocijalne pomoći, prikupljanje i distribuiranje humanitarne pomoći (hrana, higijena, odjeća, obuća, oprema za djecu, lijekovi), organiziranom i privatnom smještaju, pomoć oko rješavanja statusa (prijava na MUP, ostvarivanje prava kroz sustav socijalne skrbi, prijevoz liječniku i sl.), organiziranje susreta za mlade, podjela prigodnih uskršnjih i božićnih paketa za djecu, organiziranje i provođenje radionica za djecu i odrasle,
* u sklopu projekta „Pelamo se? 3“ za osobe starije od 65 godina osiguran je besplatan prijevoz na njima važna mjesta – 15 korisnika,
* u 2024. podijeljeni su prehrambeni paketi i deterdženti za rublje za socijalno ugrožene građane (179 paketa povodom Uskrsa),
* održane radionice „Pomozi plišanome Medi“ za djecu u vrtiću predškolskog uzrasta s maskotom Medom Jurica – za 20 djece,
* pozdrav školarcima u prvom tjednu škole s maskotom Mede Jurice i podjelom informativno - edukativnih letaka, u suradnji s PU Varaždin,
* održane radionice o prvoj pomoći “Prva pomoć – upomoć!“ u osnovnoj školi (suradnja s PU varaždinskom) uz podjelu edukativnih plakata, plišanih medvjedića za svaki razredni odjel i slikovnica „Medo Jurica kreće u školu“ za sve učenike prvih razreda osnovne škole –53 učenika,
* održane radionice s ciljem prevencije utapanja „Kodeksi sigurnost na vodi“ – 60 učenika,
* GDCK Varaždin posjeduje posudionicu ortopedskih pomagala (električni medicinski kreveti, invalidska kolica, hodalice, štake) koje su na raspolaganju svima u potrebi,
* GDCK Varaždin posjeduje posudionicu isušivača prostorija koji su na raspolaganju građanima u slučaju poplava,
* sudjelovanje na javno – pokaznim vježbama (vježba u Trnovcu Bartolovečkom, vježba operativnih snaga civilne zaštite Varaždinske županije, pokazna vježba „Majere 2024.“, vježba civilne zaštite u Vidovcu „Potres 2024“, vježba u Makarskoj – operativne snage Hrvatskog Crvenog križa),
* organizirana dežurstva za pružanje prve pomoći (Maturantika, humanitarne utrke i događaji),
* kontinuirana edukacija zaposlenika GDCK Varaždin sukladno djelovanju i području rada,
* organizacija i provedba akcija dobrovoljnog davanja krvi,
* nabavljena oprema – zaštitna metalna košara za podizanje osobe za viličar, 6 mobilnih terenskih ležajeva na napuhavanje,
* **Edukacija zaposlenika** - Od 12. do 15. ožujka održana je edukacija na kojoj su sudionici imali priliku naučiti kako se pripremaju projekti koji se financiraju iz sredstava Fonda za žurni odgovor na krizne situacije (DREF) Međunarodne federacije društava Crvenog križa i Crvenog polumjeseca kojim se pruža podrška nacionalnim društvima Crvenog križa i Crvenog polumjeseca u odgovoru na krizne situacije. Na ovoj edukaciji, održanoj u Zadru u organizaciji Hrvatskog Crvenog križa i Međunarodne federacije društava Crvenog križa i Crvenog polumjeseca, sudjelovala je i djelatnica GDCK Varaždin,
* **Trening za trenere - Psihološka prva pomoć** (22.3.-24.3.2024.) - (stečene kompetencije za vođenje edukacija: Nošenje sa stresom, Psihološka prva pomoć tijekom podjele humanitarne pomoći, Psihosocijalna podrška u kriznim situacijama – osnovni modul (edukacija za interventni tim).
  1. **HRVATSKA GORSKA SLUŽBA SPAŠAVANJA – STANICA VARAŽDIN**

Operativne snage Hrvatske gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje njihovog djelovanja.

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad Hrvatske gorske službe spašavanja definiran je Zakonom o Hrvatskoj gorskoj službi spašavanja („Narodne novine“, broj 79/06 i 110/15).

**HGSS – Stanica Varaždin ima ukupno 32 članova:**

* 16 gorskih spašavatelja,
* 15 pripravnika,
* 1 suradnika
* 1 zaposlenik – administrator stranice.

**HGSS – Stanica Varaždin raspolaže sa sljedećom opremom:**

* 4 gorske nosiljke Mariner, 1 gorska nosiljka Tyral, nosila za speleo-spašavanje, UT nosila, vakuum-madraci,
* 5 službenih vozila – 2 osobno, 1 putničko-kombi vozilo, 2 terensko vozilo,
* Aluminijski čamac i pripadajuća prikolica za cestovni prijevoz,
* Užad – statička i dinamička užeta za spašavanje iz stijena, speleoloških objekata, ruševina i sl.,
* Tehničke sprave za rad s užetom i kretanje po užetu,
* Akumulatorska, bušilica i brusilica, motorna pila,
* Radio uređaji,
* GPS uređaji – potrage
* 9 kompleta (suha odijela, kacige, prsluci) za spašavanje iz vode
* Medicinska oprema: medicinski interventni ruksaci, osobna oprema za pružanje prve pomoći, imobilizacijske udlage, imobilizacijska daska, AED defibrilator, imobilizacijske sprave tipa KED, blue-splint udlage.

**Oprema koja se planira nabaviti u 2025. godini:**

* Adekvatan prostor za skladištenje opreme, održavanje sastanaka, održavanje internih edukacija, vježbi (jedina Stanica u Hrvatskoj koja nema riješeno pitanje prostora!),
* Nabava još jednog kombi te terenskog vozila,
* Prodaja osobnog vozila (Škoda Roomster) zbog dotrajalosti (još uvijek se koristi jer stvarne potrebe stanica su šest vozila,
* Nabavka više laganih tehničkih nosiljki za spašavanje te zamjena starih,
* Nabava razne tehničke opreme, koju treba mijenjati zbog dotrajalosti ili isteka sigurnosnog roka uporabe: užeta (statička, dinamička), sprave za kretanje po užetu i rad s užetom, medicinska oprema: medicinski ruksak, udlage raznih vrsta i namjena, osnovna oprema za pružanje prve pomoći,
* Financijska sredstva za daljnju edukaciju članova: tečajevi zimskih i ljetnih tehnika spašavanja, tečaj spašavanja na divljim vodama, tečaj digitalne kartografije (navedeni su tečajevi HGSS-a, iako bi bilo izrazito poželjno sudjelovati i na tečajevima gorskih službi spašavanja u drugim zemljama, što je trenutno nemoguće zbog nedostatka financija),
* Tekući troškovi održavanja i registracija vozila, troškovi administracije, troškovi putovanja i goriva, troškovi hrane i/ili smještaja na vježbama, akcijama i dežurstvima.
* Predavanja i vježbe na ljetnoj alpinističkoj školi PK Vertikal,
* Predavanja i vježbe na planinarskim školama u Varaždinu i Ivancu

**HGSS – Stanica Varaždin je tijekom 2024. godine sudjelovala u sljedećim aktivnostima:**

* Akcije spašavanje na području cijele RH,
* Vježbe, održavanje spremnosti unutar Stanice Varaždin (prva pomoć u neurbanim i teško dostupnim područjima, turno skijanje, zimske tehnike – lavine, sondiranja, lociranje pomoću predajnika, kartografija, speleo-spašavanje, ljetne tehnike),
* Osposobljavanje članova stanice kao sudionika u stručnim Stožerima gradova i općina,
* Pokazne vježbi spremnosti u suradnji s jedinicama lokalne samouprave,
* Obučavanje i priprema staničnih kandidata za pristupanje tehničkim tečajevima za obuku HGSS-a: tečaj speleo-spašavanja, tečaj spašavanja u zimskim uvjetima (skijališta, uređene i neuređene staze, tehnički teren), tečaj prve pomoći u neurbanim i teško dostupnim područjima,
* Sudjelovanje na tečajevima (obuka HGSS-a pripravnici i suradnici),
* Relicenca prve pomoći članove stanice zajedno sa članovima stanice Samobor,
* dežurstva na sportskim događajima: trail, paragliding, WRC, aktivnosti na void,
* Dežurstvo u NP Paklenica tijekom turističko-penjačke sezone.
  1. **POVJERENICI CIVILNE ZAŠTITE I NJIHOVI ZAMJENICI**

Odlukom o imenovanju povjerenika civilne zaštite i njihovih zamjenika za područje Općine Cestica (KLASA: 240-03/22-01/2, URBROJ: 2186-3-01/1-22-1), od dana 15.11. 2022. godine), imenovano je 21 povjerenika i 21 zamjenika povjerenika civilne zaštite.

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.
  1. **KOORDINATORI NA LOKACIJI**

Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), Općina Cestica je u Planu djelovanja civilne zaštite i u suradnji s operativnim snagama sustava civile zaštite utvrdila popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik Stožera civilne zaštite Općine Cestica, određuje koordinatora i upućuje ga na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja, a u pravilu iz sastava operativne snage sustava civilne zaštite koja ima vodeću ulogu u provedbi intervencije.

* 1. **PRAVNE OSOBE OD INTERESA ZA SUSTAV CIVILNE ZAŠTITE**

Odlukom o određivanju pravnih osoba od interesa za sustav civilne zaštite Općine Cestica („Službeni vjesnik Varaždinske županije“, broj 55/19), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća na području Općine Cestica:

* B.T d.o.o., Varaždinska 35, Babinec,
* HO-TIMA d.o.o., Selci Križovljanski 23,
* Premužić transporti d.o.o., Sv. Lovre 2, Veliki Lovrečan,
* Kontrans d.o.o., Varaždinska 46, Babinec,
* Komunalno poduzeće “Babić” d.o.o., Ljudevita Gaja 44, Cestica,
* Ambulanta opće medicine Cestica, Dravska 3, Cestica,
* Osnovna škola Cestica, Dravska 2, Cestica,
* Veterinarska ambulanta Cestica, Varaždinska 111, Gornje Vratno.

Pravne osobe od interesa za sustav civilne zaštite Općine Cestica raspolažu potrebnim materijalno-tehničkim sredstvima i smještajnim kapacitetima za djelovanje u velikim nesrećama i katastrofama.

## UDRUGE

Na području općine Cestica djeluju udruge građana koje su sa svojim snagama i opremom kojom raspolažu od značaja za sustav civilne zaštite na području Općine:

* Lovačko društvo Sveti Hubert,
* Lovačko društvo Cestica,
* Športsko ribolovni klub „Općine Cestica 1995“.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

1. **OSTALI SUDIONICI SUSTAVA CIVILNE ZAŠTITE**

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* Zavod za hitnu medicine Varaždinske županije,
* Zavod za javno zdravstvo Varaždinske županije,
* Dom zdravlja Varaždinske županije,
* Hrvatske vode, VGO Varaždin,
* MUP, PU Varaždinska – PP Varaždin,
* Centar za socijalnu skrb Varaždin,
* HEP Operator distribucijskog sustava d.o.o. – Elektra Varaždin,
* Varkom d.d.,
* Termoplin d.o.o.,
* Županijska uprava za ceste Varaždinske županije,
* PZC Varaždin d.d.,
* Hrvatske šume – UŠP Koprivnica, Šumarija Varaždin,
* Hrvatska poljoprivredno – šumarska savjetodavna služba, Podružnica Varaždin.

1. **KAPACITETI ZA ZBRINJAVANJE I DRUGI OBJEKTI ZA SKLANJANJE**

Zbrinjavanje na području općine Cestica je moguće provesti u školama te društvenim i vatrogasnim domovima. Na području općine Cestica na lokaciji Osnovne škole Cestica nalazi se sklonište osnovne namjene (kapaciteta 200 osoba).

1. **ANALIZA FINANCIRANJA SUSTAVA CIVILNE ZAŠTITE U 2024. GODINI**

Sredstva namijenjena za financiranje sustava civilne zaštite, definirana su Proračunom Općine Cestica za 2024. godinu. Tijekom 2024. godine Općina Cestica u sustav civilne zaštite uložila je 225.286,21eura (VZO Cestica – 141.057,36, HGSS – 663,61, GDCK – 8.255,70, Udruge – 105.309,54).

1. **ZAKLJUČAK**

Razmatrajući stanje sustava civilne zaštite na području općine Cestica uvažavajući navedeno stanje operativnih snaga, može se konstatirati:

1. Općina Cestica ima usvojenu Procjenu rizika od velikih nesreća. Procjena rizika predstavlja temelj izrade planskih dokumenta u području civilne zaštite.
2. Općina Cestica ima ustrojen Stožer civilne zaštite. Stožer civilne zaštite pravodobno obavlja sve svoje zadaće, razmata problematiku te vrši pripreme za moguće ugroze na području Općine.
3. Dobrovoljna vatrogasna društva odgovaraju na sve zadaće u protupožarnoj zaštiti, ali i ostalim ugrozama te se je kao gotova snaga uvijek spremna uključiti u zaštitu i spašavanje stanovništva i imovine. S ciljem podizanja operativne spremnosti potrebno je kontinuirano provoditi osposobljavanje i usavršavanje pripadnika dobrovoljnih vatrogasnih društava te pristupiti nabavci nove opreme i sredstava kao i održavanju postojeće.
4. Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa. Da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe.
5. Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine. Takvi programi, ali i oprema zahtijevaju stalno ulaganje, kako bi se razina spremnosti povećala.
6. Povjerenici civilne zaštite i njihovi zamjenici upoznati su s obvezama koje trebaju poduzeti u slučaju provođenja mjera civilne zaštite.
7. Pravne osobe od interesa za civilnu zaštitu mogu se angažirati u situacijama koje su opasne po sigurnost stanovništva, materijalnih i kulturnih dobara i okoliša, a svojom opremom i osposobljenošću kadrova mogu adekvatno odgovoriti na potencijalno opasne situacije.
8. Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite.
9. U Proračunu Općine Cestica osiguravaju su financijska sredstva koja omogućavaju ravnomjerni razvoj sustava civilne zaštite.

Slijedom navedenog, može se zaključiti da trenutno ustrojeni sustav civilne zaštite na području općine Cestica omogućava izvršavanje zadaća u sustavu civilne zaštite.

Predsjednik Općinskog vijeća:

Darko Majhen, mag. pol.